projecte-aina/catalan_government_crawling huggingface dataset:
En el marc del projecte europeu Charm, cofinançat pel programa COSME i liderat per l'Agència Catalana de Turisme, del Departament d'Empresa i Coneixement, s'ha creat un compendi de bones pràctiques centrades en la promoció turística de les destinacions rurals per tal d'ajudar a donar visibilitat a aquestes zones, de gran potencial i importància em termes turístics donat l'atractiu inherent que ofereixen, però que es troben en entorns encara desconeguts pels visitants.
L'objectiu de la guia és donar idees als pobles i proporcionar-los directrius sobre quins nous mètodes poden aplicar per promocionar i comercialitzar les seves destinacions.
Per fer-ho, es posen de relleu valors com la sostenibilitat, el desenvolupament de les comunitats, la innovació i l'evolució cap a nous entorns digitals.
La creació d'aquesta guia s'ha fet a partir de diferents exemples d'èxit seleccionats expressament entre altres destinacions d'arreu del món.
D'aquesta manera, s'aporten eines innovadores i útils en la promoció de les experiències i productes seguint una línia coherent, alineada amb les destinacions rurals, al mateix temps que es potencia el valor intrínsec de les pròpies comunitats locals.
En aquest sentit, les diferents estratègies que s'hi poden trobar es classifiquen en tres branques principals: desenvolupament de les destinacions i les comunitats, gestió de productes i esdeveniments, i branding i construcció de relats.
A més d'una gran varietat de propostes de caire més tradicionals, la guia inclou una recopilació de bones pràctiques en termes de branding, transmissió de missatges i creació de continguts adreçades a augmentar la motivació del públic i a arribar als interessos del potencial turista.
A la vegada la guia també vol servir d'estudi del paper dels pobles més enllà de la visió de destinació turística, posant l'èmfasi en les comunitats locals i convertint-les en pioneres d'un model compartit entre diverses comunitat turístiques d'Europa.
En definitiva, es planteja com a clau efectiva de l'èxit de l'estratègia l'alineació dels habitants amb la mateixa destinació per establir un pla de sostenibilitat, liderat per la mateixa comunitat local, que converteixi aquests habitants en ambaixadors del seu poble.
En aquest marc, el Charm és un projecte europeu que reforça l'estratègia promocional de la marca Pobles amb Encant de l'ACT, així com també diferents productes com el turisme rural o Pirineus entre d'altres.
La Comissió Europea va anunciar el passat 30 de juliol que havia seleccionat cinc nous projectes de col·laboració transfronterera destinats al desenvolupament de l'excel·lència en el camp de la formació professional a Europa.
Els projectes seleccionats representen més de 1.300 organitzacions associades de 27 estats membres i 25 països tercers i es relacionen respectivament amb la innovació verda, la microelectrònica, el sector del moble i la fusta, la inclusió i la ciutat verda.
Cada projecte es beneficiarà d'un pressupost màxim de 4 milions d'euros.
El projecte del Centre de difusió tecnològica de la fusta i del moble de Catalunya s'anomena: Aliança de centres professionals d'excel·lència en el moble i sector de la fusta, amb un pressupost de 3.959.959 euros i un cofinançament del 80%.
Aquestes noves plataformes de "centres professionals d'excel·lència" van ser seleccionades entre 55 sol·licituds, reunint 167 organitzacions associades de 17 estats membres i 4 països més participants en el programa Erasmus +.
En aquesta convocatòria el Ministeri de Ciència i Innovació ha destinat 5,6 milions d'euros en subvencions a tretze projectes empresarials de R + D enfront de la COVID-19.
Aquests ajuts formen part de la convocatòria extraordinària de llançada per el CDTI per donar suport a projectes destinats a incrementar la producció de material d'emergència, millorar el tractament i diagnòstic de la malaltia i contribuir a la implantació de mesures de salut pública i que compta amb un total de 12 milions d'euros.
La subvenció global concedida és del 80% del total del pressupost total associat a aquests projectes, que supera els 7 milions d'euros.
El projecte de l'empresa catalana Keylab Medical és: Línia de fabricació d'escovillons i tubs amb medi per a la recollida de mostres per al diagnòstic de la SARS-COV-2.
El projecte té un pressupost total 624.585,00 euros i una subvenció de 499.668 euros.
El projecte pot ser cofinançat a través del Programa Operatiu Plurirregional d'Espanya 2014-2020 de FEDER.
El CDTI continuarà avaluant i aprovant els projectes presentats de forma periòdica fins a esgotar els fons disponibles per a la convocatòria, llançada el passat 11 de maig.
El Fons Europeu d'Inversions (FEI) gestiona l'Instrument de garantia financera del programa EaSI que permet l'accés a un fons d'avals que ajudi a sostenir el risc assumit en els projectes finançats.
L'objectiu de l'Instrument de garantia financera del programa EaSI és augmentar l'accés a finançament d'empreses socials, microempreses i grups vulnerables i que aquests guanyin en solvència.
Les entitats catalanes que han rebut préstecs són les següents:
L'objectiu de l' I nstrument de garantia financera del programa EaSI és promoure la inclusió financera facilitant l'accés al microfinançament per a entitats socials i donar suport a l'emprenedoria social.
És a dir, permet a proveïdors de microcrèdits i inversors d'entitats socials (intermediaris) arribar a emprenedors que no podrien haver finançat per consideracions de risc i als emprenedors socials que no poden recórrer a la banca tradicional, per falta d'avals i garanties, rebre préstecs pels seus projectes.
Les entitats intermediàries catalanes seleccionades per l'Instrument de garantia EaSI i disponibles per a concedir finançament s ón:
El Govern ha aprovat subscriure un acord de col·laboració entre el Departament d'Educació i el Ministeri d'Educació per promoure la programació i transformació digital educativa.
El conveni entre totes dues administracions suposarà dur a terme el programa "Educa en digital", que fomenti l'ús de la programació i les accions necessàries per donar suport a la transformació digital del sistema educatiu.
A causa de la pandèmia produïda per la Covid-19, s'ha posat de manifest la necessitat de revertir la bretxa digital entre l'alumnat amb dificultats d'accés a dispositius i connectivitat.
El projecte té per objectiu emprendre iniciatives que donin suport a la transformació digital, com ara la dotació de dispositius i d'altres recursos educatius digitals, l'adequació de les competències digitals del personal docent i l'aplicació de la intel·ligència artificial a l'educació personalitzada.
Per dur-ho a terme, Catalunya disposarà d'un total de 21.078.392 euros, aportats pel Ministeri d'Educació provinents del programa FEDER i per la Generalitat.
El projecte EU IDEA estudia el passat, el present i el futur dels models d'integració diferenciada en el govern de la Unió Europea amb l'objectiu de facilitar la presa de decisions, la resolució de problemes i la implementació de polítiques a la UE.
L'evolució de les polítiques i les polítiques de la UE ha demostrat que la diferenciació ja no es pot tractar com una anomalia en el procés d'integració, plantejant un conjunt clau de preguntes per als responsables acadèmics i polítics: si, quant i quina forma de diferenciació no ho és. només compatible amb una UE més eficaç, cohesionada i democràtica.
El projecte EU IDEA realitza una investigació històrica i filosòfica sobre els orígens de la diferenciació, dins i fora de la UE; analitzar la diferenciació - en relació a qüestions de governança i rendició de comptes i narracions sobre el constitucionalisme i la identitat de la UE; investigar la pràctica de diferenciació en tres àrees polítiques clau i a la vista de les perspectives de Brexit; i valorar les preferències polítiques i públiques a nivell nacional.
Les conclusions de l'anàlisi seran fonamentals per definir els criteris –a nivell institucional, polític i social– per avaluar escenaris futurs de diferenciació com a eina d'integració (o desintegració) i per desenvolupar recomanacions polítiques per als responsables polítics de la UE i nacionals.
El projecte gestiona un pressupost de 2.991.471,25 euros una durada de 2019 al 2021.
Aquest projecte rep fons del programa de recerca i innovació Horizon 2020.
Barcelona, Manchester, Oslo, Amsterdam, Göteborg, Saragossa, Hengelo i Nantes han iniciat un estudi internacional per analitzar quines són les polítiques més efectives per adaptar-se a l'envelliment progressiu de la societat.
La iniciativa, sorgida del Grup de Treball sobre Envelliment Urbà de la Xarxa Eurocities, ha guanyat així un dels projectes de cooperació ESPON 2020 (European Observation Network for Territorial Development and Cohesion).
L'estudi compta amb un pressupost específic de 270.000 euros i es desenvoluparà íntegrament durant l'any 2019.
El programa ESPON va ser aprovat per la Comissió Europea l'any 2015 i està ideat per millorar l'eficàcia de les polítiques de cohesió social de la Unió Europea.
L'estudi ESPON ACPA (Adapting European Cities to Population Ageing: policy challenges anb best practices) parteix de l'anàlisi previ que una de cada quatre persones que viu actualment en algun dels 28 països de la Unió Europea té 65 anys o més, que aquest percentatge ha augmentat progressivament durant els últims anys i que addicionalment continuarà fent-ho en el futur més immediat.
Aquest envelliment progressiu té implicacions econòmiques pel que fa al mercat laboral, el sistema de pensions, els costos sanitaris o la provisió de serveis públics, però també implicacions socials pel que fa a la inclusió i a la participació social i físics en qüestions com l'habitatge o l'ús de l'espai públic.
El projecte permetrà identificar quins són els reptes compartits d'aquesta situació, els factors d'èxit i els millors exemples a nivell europeu, amb l'objectiu últim d'elaborar una guia pràctica amb recomanacions específiques i bones pràctiques exportables a d'altres indrets.
Per fer-ho, els investigadors analitzaran documentació i dades de cada ciutat, elaboraran mapes comparatius i realitzaran treball de camp específic amb entrevistes a persones responsables dels serveis municipals i entitats socials de referència.
Els investigadors també organitzaran grups de discussió amb persones grans per conèixer la seva vivència i reflexions a cadascuna de les ciutats analitzades.
Barcelona participa en aquest projecte mig anys després d'haver presentat públicament la seva Estratègia sobre canvi demogràfic i envelliment, un pla que recull 77 accions concretes per anticipar-se a l'envelliment de la població i que s'aniran desenvolupant amb l'horitzó de l'any 2030.
NewTREND pretén millorar l'eficiència energètica del parc d'edificis europeu existent i millorar la taxa de renovació actual mitjançant el desenvolupament d'una nova metodologia participativa de disseny integrat dirigida al reajustament energètic d'edificis i barris, establint el rendiment energètic com a component clau de les reformes.
La metodologia i les eines NewTREND es validaran en tres projectes reals de rehabilitació a Hongria, Finlàndia i Sant Cugat, on s'avaluarà la implicació de tots els grups interessats en el procés de disseny i es dedicaran activitats específiques a habitants i usuaris.
El coordinar del projecte va ser Integrated Environmental Solutions del Regne Unit.
A Catalunya només va participar l'Ajuntament de Sant Cugat.
El projecte va començar el setembre de 2015 amb una durada de 36 mesos, i amb un finançament de 4.715.615 euros del programa Horizon 2020.
El projecte WELCOME està coordinat per la Universitat Pompeu Fabra i finançat amb el fons H2020.
L'objectiu principal del WELCOME és la recerca i desenvolupament de tecnologies intel·ligents per afavorir la recepció i inclusió de persones immigrades a Europa.
Les tecnologies multilingües que es desenvoluparan donaran suport a les persones immigrades en procediments administratius, orientació inicial, coneixement de la societat i aprenentatge de l'idioma.
El projecte té un pressupost de 4.272.870 € i una durada de tres anys (2020-2023).
Prodeca, la Promotora dels aliments catalans, ha aconseguit 2,5 milions d'euros per dur a terme un projecte del programa Promoció de Productes Agrícoles (PPA) per a la promoció dels vins de les Denominacions d'Origen catalanes i del cava als mercats xinès i estatunidenc en els propers 3 anys.
Es tracta d'un programa promocional i informatiu per donar a conèixer el vi de les regions que hi participen amb accions dissenyades per a cada un dels dos mercats.
Aquestes accions inclouen esdeveniments amb premsa especialitzada i agents del sector, la participació en sessions professionals com B2Bs virtuals i presencials, fires, missions, " workshops ", etc. amb una clara voluntat de transmetre els estàndards de qualitat, els mètodes de producció i la singularitat dels nostres vins i caves.
Aquest és el primer projecte del programa Promoció de Productes Agrícoles (PPA), que es gestionarà directament des de Catalunya.
Prodeca, coordinadament amb els Consells Reguladors de les diferents DOs, l'Associació Vinícola Catalana (AVC), l'Associació d'Elaboradors de Cava (AECAVA) i INCAVI, properament es posaran a treballar en les diferents actuacions del projecte per aquests dos mercats estratègics pel sector: la Xina i els Estats Units.
El programa Promoció de Productes Agrícoles ( PPA ) està implementat per CHAFEA (Agència Executiva de consumidors, salut, agricultura i alimentació) i finança campanyes d'informació, esdeveniments i fires.
Red.es, entitat pública empresarial adscrita a l Ministeri d'Afers Econòmics i Transformació Digital, a través de la Secretaria d'Estat de Digitalització i Intel·ligència Artificial, ha llançat una línia d'ajuts que impulsen el lideratge empresarial en R + D + I de les empreses digitals en el marc del Pla Acelera PIME amb l'objecte d'articular un conjunt d'iniciatives en col·laboració amb el sector privat de suport a les pimes en el curt i mig termini.
L'objectiu dels ajuts és donar suport a la generació de solucions, coneixements, tecnologies i innovacions destinades a la millora de processos de digitalització i la creació de productes i serveis tecnològicament avançats i de més valor afegit per mercat dels continguts digitals que reverteixin en el conjunt de les pimes.
Els projectes de desenvolupament experimental podran incloure: la creació de prototips, la demostració, l'elaboració de projectes pilot, l'assaig i la validació de productes, processos o serveis nous o millorats, en entorns representatius de condicions reals de funcionament, sempre que l'objectiu principal sigui aportar noves millores tècniques a productes, processos o serveis que no estiguin substancialment assentats.
Els projectes de desenvolupament realitzats per empreses han de ser sobre:
Els projectes de desenvolupament experimental podran incloure la creació de prototips, la demostració, l'elaboració de projectes pilot, l'assaig i la validació de productes, processos o serveis nous o millorats, en entorns representatius de condicions reals de funcionament, sempre que l'objectiu principal sigui aportar noves millores tècniques a productes, processos o serveis que no estiguin substancialment assentats.
El pressupost de les licitacions és de 15 milions d'euros, tanmateix per a les regions que no són infradesenvolupades (entre elles, Catalunya) el pressupost és de 10 milions d'euros i està cofinançat pel FEDER amb el seu PO Pluriregional (POPE).
Red.es, entitat pública empresarial adscrita a l Ministeri d'Afers Econòmics i Transformació Digital, a través de la Secretaria d'Estat de Digitalització i Intel·ligència Artificial, ha llançat una línia d'ajuts que impuls en el lideratge empresarial en R + D + I de les empreses digitals en el marc del Pla Acelera PIME amb l'objecte d'articular un conjunt d'iniciatives en col·laboració amb el sector privat de suport a les pimes en el curt i mig termini.
L'objectiu dels ajuts és donar suport a la generació de solucions, coneixements, tecnologies i innovacions (tecnologies facilitadores) destinades a la millora de processos de digitalització i la creació de productes i serveis tecnològicament avançats i de més valor afegit que reverteixin en el conjunt de les pimes.
Els projectes de desenvolupament experimental podran incloure: la creació de prototips, la demostració, l'elaboració de projectes pilot, l'assaig i la validació de productes, processos o serveis nous o millorats, en entorns representatius de condicions reals de funcionament, sempre que l'objectiu principal sigui aportar noves millores tècniques a productes, processos o serveis que no estiguin substancialment assentats.
Així mateix, els projectes poden incloure el desenvolupament de prototips o projectes pilot que puguin utilitzar-se comercialment quan siguin necessàriament el producte comercial final i la seva fabricació resulti massa onerosa per al seu ús exclusiu amb fins de demostració i validació.
Els projectes han de contemplar activitats de desenvolupament i millora funcional.
No es consideraran projectes merament integradors de tecnologies de tercers.
Els projectes de desenvolupament realitzats per empreses han de ser sobre:
Els imports dels projectes hauran de ser compresos entre els 150.000 i els 3.000.0000 euros.
El pressupost de les licitacions és de 35 milions d'euros, tanmateix per a les regions que no són infra desenvolupades (entre elles, Catalunya) el pressupost és de 23 milions d'euros i està cofinançat pel FEDER amb el seu PO Pluriregional (POPE).
La Unió per la Mediterrània ( UpM ) és una organització intergovernamental Euromediterrània, cofinançada per la Unió Europea, que reuneix tots els països de la Unió Europea i 15 països del sud i Mediterrània oriental.
Amb la present convocatòria d'ajuts d el p rograma d e suport, la Unió per la Mediterrània ( UpM ) vol promo ure l' ocupació com a resposta regional a la pandèmia COVID-19.
La convocatòria e s centra en els projectes que permeten a la gent trobar feina o millorar les seves condicions laborals i de vida.
Al mateix temps, es dona suport a projectes que fomentin l'emprenedoria i millorar la situació empresarial de les microempreses, petites i mitjanes empreses com a proveïdors d'ocupació de la r egió mediterrània.
La seva missió és millorar la cooperació regional, el diàleg i la implementació de projectes i iniciatives amb un impacte tangible en els ciutadans, amb especial èmfasi en els joves i les dones, per tal d'abordar els tres objectius estratègics de la regió: estabilitat, desenvolupament humà i integració.
Els projectes presentats s'han d'adreçar com a mínim a una de les prioritats de la c onvocatòria per a poder ser elegible:
Es poden presentar a la convocatòria:
Es poden sol·licitar entre 100.000 i 300.000 euros.
La present convocatòria està adreçada als ajuts al finançament d'unitats vinculades a les Plataformes ISCIII de suport a la R + D + I en Biomedicina i Ciències de la Salut.
Aquestes plataformes, col·laboratives i de caràcter transversal, prestaran servei al sistema de R + D + I amb orientació a la salut, per potenciar la generació i transferència de coneixement de la més alta qualitat en el SNS, assegurant l'excel·lència científico-tècnica, l'equitat i l'eficiència en la utilització dels recursos disponibles.
Una Plataforma ISCIII de Suport a la R + D en Biomedicina i Ciències de la Salut presta serveis
transversals de suport, amb la més alta qualitat cientificotècnica, a la comunitat investigadora, sota criteris d'eficiència, equitat territorial, priorització de les necessitats de l'SNS, transparència, i governança responsable.
Per a això, reuneix un conjunt de professionals i infraestructures, de diferents institucions, treballant de forma coordinada per assolir els objectius establerts en el seu pla d'actuació.
Els sol·licitants poden presentar-se a les següents plataformes:
Els sol·licitants han de ser persones jurídiques, sempre que realitzin o gestionin activitats de R + D + I en biomedicina o en Ciències i Tecnologies de la Salut:
Les actuacions es podran finançar amb el programa FEDER.
La Iniciativa NGI Atlantic finançarà projectes de fins a 150.000 euros per incentivar els equips NGI UE-Estats Units a realitzar experiments mitjançant plataformes experimentals al voltant dels reptes tècnics que suposa la visió de desenvolupar un Internet de pròxima generació més centrat en els humans.
La c onvocatòria està oberta a qualsevol organització privada i pública de qualsevol mida ( excepte investigadors individuals) ubicada dins dels Estats membres de la UE o països associats i agermanada amb un soci nord-americ à.
La NGI Atlantic és una acció de recerca i innovació en el camp d'Internet de nova generació, que ha rebut fons del programa Horizon 2020.
La Diputació de Girona ha publicat el programa Europa Local que atorga s ubvencions per cobrir part dels costs de redacció de projectes d'algunes convocatòries finançades per la Unió Europea.
S'admetran els costos de redacció de projectes pensats per a totes les convocatòries amb fons provinents de la Unió Europea, excepte dels fons estructurals i d'inversió (FEDER, FSE, FEADER i FEMP).
Sí que s'admetran els costos derivats de la redacció de projectes redactats d'acord amb l'objectiu de Cooperació territorial europea i amb l'Instrument E uropeu del V eïnatge (ENI) i del partenariat.
Les despeses subvencionables seran les que siguin objecte de facturació entre l'1 d'octubre de l'any anterior i el 30 de novembre de l'any de la convocatòria, i poden ser:
Les subvencions no podran excedir de 5.000 € ni del 80% del cost de l'actuació subvencionades.
Podran sol·licitar els ajuts: Ajuntaments, consells comarcals, altres ens locals i consells esportius de la demarcació de Girona.
Podran ser objecte de la futura convocatòria els ajuts els projectes d'inversió en instal·lacions de generació d'energia elèctrica amb fonts d'energia renovable, i poden incloure actuacions d'inversió que millorin la gestió i optimitzin la seva producció, permetent l'ús d'autoconsum i la incorporació de l'energia a mercats locals.
Dins d'aquestes actuacions es podrà incloure la modificació d'instal·lacions existents de generació d'energia elèctrica amb fonts d'energia renovable, en aquest cas la corresponent convocatòria definirà els requisits que haurà de complir la instal·lació modificada.
En tot cas, no podrà ser objecte d'ajuda la modificació d'instal·lacions existents que, a la data de l'acceptació de l'ajut, tinguin règim retributiu específic o qualsevol altre règim econòmic de suport, podent renunciar a la mateixa abans d'aquesta acceptació.
Cada convocatòria, en funció de l'àmbit geogràfic que es tracti, determinarà si els ajuts seran cofinançats amb el Fons Europeu de Desenvolupament Regional (FEDER).
Podran ser objecte dels ajuts els projectes d'inversió en instal·lacions de generació d'energia tèrmica amb fonts d'energia renovable, i poden incloure actuacions d'inversió que millorin la gestió i optimitzin la seva producció permetent la seva integració més efectiva, i instal·lacions de producció de gasos renovables, amb les particularitats implícites d'aquest tipus de projectes.
L'àmbit geogràfic dels projectes que optin als ajuts que es concedeixin a l'empara de les presents bases és el de qualsevol part del territori nacional.
Cada convocatòria especificarà l'àmbit geogràfic d'aplicació de la mateixa.
Cada convocatòria, en funció de l'àmbit geogràfic que es tracti, determinarà si els ajuts seran cofinançats amb el Fons Europeu de Desenvolupament Regional (FEDER).